burgasdotpro/wikipedia huggingface dataset:
Buraliho-Fortiho paradox

Buraliho-Fortiho paradox je poznatok publikovaný roku 1897, ktorý spolu s ďalšími výsledkami podobného typu (označovanými ako paradoxy alebo antinómia) viedol ku kríze klasickej naivnej teórie množín a ich následnému nahradeniu axiomatickým systémom. Buraliho-Fortiho paradox sa týka ordinálnych čísel. 
Podstata paradoxu.
Podľa definície je ordinálne číslo každá množina, ktorá je ostro dobre usporiadaná relácia "bytie prvkom" a navyše každý jej prvok je zároveň jej podmnožinou.
Uvažujme teraz na chvíľku o množine formula_1, ktorá obsahuje všetky ordinálne čísla. Taká množina je určite ostro dobre usporiadaná relácia formula_2 a navyše každý svoj prvok – ordinálne číslo – obsahuje určite aj ako podmnožinu. To samozrejme znamená, že formula_1 je sama tiež ordinálne číslo, ktoré je väčšie ako všetky ordinálne čísla a teda i ako ona sama. To je ale samozrejme nezmysel.
Riešenie paradoxu.
V dobe publikovania bol Buraliho-Fortiho výsledok často zľahčovaný s tým, že ide o „príliš veľkú“ množinu – na „rozumných“ množinách k niečomu podobnému dochádzať nemôže. Preto sa takisto vžilo označenie paradox, napriek tomu že, v skutočnosti išlo o spor v klasickej definícii množiny ako „súboru objektov (prvkov) vymedzených pomocou operácie nájdenie“.
Až neskôr, spoločne s ďalšími „paradoxmi“, z ktorých ako najdôležitejší sa ukázal Russellov paradox, viedol tento výsledok ku kompletnému prepracovaniu základov teórie množín na axiomatickom základe – pozri Zermelova-Fraenkelova teória množín.
V axiomatickej teórii množín sa mi už žiadnym spôsobom nepodarí skonštruovať vyššie uvedenú množinu formula_1 – Buraliho-Fortiho výsledok je vlastne dôkazom toho, že formula_1 nie je množina, ale vlastná trieda.
Zámok Boskovice

Zámok Boskovice leží v meste Boskovice na južnej Morave asi 40 km severne od Brna. 
Zámok pochádza zo začiatku 19. storočia a stojí na mieste bývalého dominikánskeho kláštora. Po zrušení tohto kláštora tu bola krátko manufaktúra. 
Prestavba komplexu na zámok bola vykonaná v rokoch 1819 - 1826. Prvými majiteľmi boli Dietrichsteinovci, ktorým patril aj miestny hrad. Tých v roku 1856 vymenili Mensdorffovci, ktorí ho vlastnili do roku 1950, kedy im bol majetok znárodnený. Zámok bol rodine Mensdorffových vrátený v roku 1991.
Singulárne ordinálne číslo

Singulárne ordinálne číslo (iné názvy: singulárne poriadkové číslo, singulárny ordinál, singulárne kardinálne číslo, singulárny kardinál) je matematický pojem z oblasti teórie množín (ordinálnej aritmetiky).
Definícia.
Limitné ordinálne číslo formula_1 je singulárne, ak je ostro väčšie ako jeho kofinálnosť (ekvivalentne - ak je regulárne). Ak je formula_1 zároveň kardinálne číslo, nazýva sa singulárne kardinálne číslo.
Príklad.
Kardinálne číslo formula_3 je singulárne, lebo pre jeho kofinál platí formula_4.
Vlastnosti.
Moti Gitik roku 1979 ukázal, že tvrdenie „"Každé nespočítateľné kardinálne číslo je singulárne"“ nie je v rozpore s axiómami Zermelovej-Fraenkelovej teórie množín.
Regulárne ordinálne číslo

Regulárne ordinálne číslo (iné názvy: regulárne poriadkové číslo, regulárny ordinál, regulárne kardinálne číslo, regulárny kardinál) je matematický pojem z oblasti teórie množín (ordinálnej aritmetiky).
Definícia.
Limitné ordinálne číslo formula_1 je regulárne, ak je rovné svojej kofinálnosti (ekvivalentne - ak je singulárny).
Vlastnosti.
Pretože každá kofinálnosť je kardinálnym číslom, je každé regulárne ordinálne číslo zároveň kardinálnym číslom. Preto sa tiež častejšie ako „regulárne ordinálne číslo“ používa ekvivalentný pojem „regulárne kardinálne číslo“.
Za predpokladu axiómu výberu je každé izolované kardinálne číslo regulárne. Takisto formula_2 je regulárne limitné kardinálne číslo. Otázka, či existuje takisto nespočítateľné limitné regulárne kardinálne číslo (tzv. slabo nedosiahnuteľné kardinálne číslo) je nerozhodnuteľná v ZFC.
Kofinál

Kofinál a kofinálnosť limitného ordinálneho čísla je matematický pojem z oblasti teórie množín (ordinálnej aritmetiky). Je to jedna zo základných charakteristík limitných ordinálnych čísel, vyjadruje „mieru prístupnosti horných úrovní ordinálneho čísla“.
Definícia.
Pojem kofinálnosti má zmysel definovať len pre limitné ordinálne čísla. Ďalej teda formula_1 budú označovať ľubovolné ordinálne čísla a formula_2 budú označovať vždy limitné ordinálne čísla.
Kofinálna podmnožina.
Povedzme, že množina formula_3 je kofinálnou podmnožinou formula_4, ak existuje pre každé formula_5 také formula_6, že formula_7. Hovoríme tiež, že "A" je kofinálne s formula_4.
Napríklad
Kofinál a kofinálnosť.
Kofinálom limitného ordinálu formula_4 rozumieme najmenšie ordinálne číslo formula_17 také, že existuje množina formula_3 kofinálna s formula_4, ktorej ordinálnym typom je formula_17 (tj. A je formula_21-izomorfná s formula_17). Kofinál limitného ordinálneho čísla formula_4 sa značí formula_24.
Kofinálnosťou formula_4 rozumieme mohutnosť (kardinalitu) formula_24. Dá sa ukázať, že pre každé formula_4 je formula_24 kardinálne číslo, a teda pojmy kofinál a kofinálnosť splývajú.
Napríklad
Regulárny a singulárny ordinál.
Limitné ordinálne číslo, ktoré sa rovná svojej kofinálnosti sa nazýva regulárne. V opačnom prípade (ak je kofinálnosť menšia) sa nazýva singulárne.
Vlastnosti.
Ďalej za predpokladu axiómu výberu:
Ruby

Ruby môže byť:
Pausanias (geograf)

Pausanias alebo Pausaniás (* 115, Malá Ázia - † 180) bol grécky cestovateľ a zemepisec. Žil v druhom storočí (približne od roku 115 do roku 180).
Životopis.
O jeho živote okrem jeho cestovateľských aktivít vieme len veľmi málo. Pausanias pochádzal pravdepodobne z Lýdie. Veľmi dobre poznal západné pobrežie Malej Ázie a predtým, ako navštívil Grécko, jeho cesty ho viedli do Antiochie a Palestíny, na brehy rieky Jordán a do Egypta, kde spoznal pyramídy. V Macedónii navštívil tradičnú Orfeovu hrobku. Potom odcestoval do Talianska, kde navštívil niekoľko kampánskych miest a samozrejme aj Rím. V Ríme ako sa zdá nejaký čas býval. Jeho ďalšou cestou bola návšteva Grécka. 
Cestopisy.
Miesta.
Čo sa týka jeho najvýznamnejšej písomnosti je to opis Grécka (Helládos Periēgēsis). Dielo tvorí desať kníh. V prvej knihe opisuje Atiku a v nej Atény. Druhá oboznamuje čitateľa s historickým územím Argolis, tiež o Korinte a Sikyóne. Tu sa ako prvý vo svojom diele zmienil o tom, že videl ruiny Mykén. Lakóniu a Spartu opísal v tretej knihe a v štvrtej Messéniu. V ďalších dvoch knihách v Élide opisuje Olympiu. Na Peloponézskom severe ho cesta zaviedla do Acháje (7.kniha). Prechodil na pamätihodnosti bohatú Arkádiu (8.kniha). V deviatej knihe je opis Boiótie a v poslednej opisuje Fókidu.
Zvyky a obyčaje.
Pausanias často popisuje ceremoniálne a iné miestne zvyky, píše o histórii o legendách a folklóre miest, ktoré navštívil. Pritom sa často zameriava na opisy náboženského umenia a architektúry. Jeho dielo pomohlo aj moderným gréckym folklóristom, pri hľadaní koreňov moderného gréckeho folklóru. V topografickej časti opisuje prírodné javy ako je zemetrasenie, príliv a odliv či zaľadnené severné more. Aj keď nikdy nespochybňuje existenciu bohov a legendárnych hrdinov, občas kritizuje mýty a legendy, ktoré sa k nim vzťahujú. Jeho popisy umeleckých diel sú veľmi presné a vďaka nim sa často prevádzajú ich rekonštrukcie.
V minulosti boli jeho písomnosti z veľkej časti zamietané. Kriticky sa o nich zmieňuje Stefanos Byzantský aj mnohí iní. V dvadsiatom storočí vďaka archeológii zistili, že Pausanias bol spoľahlivým sprievodcom a plne preukázali, že miesta ktoré navštívil opísal reálne.
Limitné ordinálne číslo

Limitné ordinálne číslo (iné názvy: limitný ordinál, limitné poriadkové číslo, ordinálne číslo druhého druhu) je ordinálne číslo, ktoré nemá predchodcu a nie je prázdne. Formálnejšie:
Ordinálne číslo formula_1 je limitné, ak
formula_2
On tu označuje triedu všetkých ordinálnych čísel.
Príklady.
Množina formula_3 všetkých prirodzených čísel je limitná - každé menšie ordinálne číslo je konečné a nemôže byť predchodcom formula_3 v zmysle vyššie uvedenej definície.
Podobne množina formula_5 je limitná. 
Naproti tomu ordinálne čísla formula_6 nie sú limitné. 0 nie je limitné z definície a ostatné majú predchodcov formula_7. Takým ordinálnym číslam hovoríme izolované.
Použitie.
Rozdelenie ordinálnych čísel na limitné a izolované sa často používa v dôkazoch transfinitnej indukcie a v konštrukciách transfinitnej rekurzie, kde je prevádzaný zvláštny krok (z predchodcu na následníka) pre izolovaný ordinál a zvláštny krok (z množiny všetkých menších ordinálov na ich supremum) pre limitný ordinál.
Limitné ordinálne čísla majú niektoré zaujímavé vlastnosti, ktoré nemajú izolované ordinálne čísla:
Izolovaný ordinál

Izolovaný ordinál je ordinálne číslo, ktoré má predchodcu alebo je rovný prázdnej množine. Formálnejšie:
Ordinálne číslo formula_1 je izolované, ak
On tu označuje triedu všetkých ordinálnych čísel.
Príklady.
Každý konečný ordinál (tzn. každé prirodzené číslo) je izolovaný. Stačí si uvedomiť, že
Existujú ale i nekonečné izolované ordinály, napríklad ak označím ako formula_7 množinu prirodzených čísel, ktorá je takisto ordinál, potom
Podobne má formula_10 predchodce formula_11, takže opäť ide o izolovaný ordinál.
Naproti tomu existujú i ordinály, ktoré nie sú izolované. Takým ordinálom hovoríme limitný. Najmenším takým ordinálom je práve formula_7, ale existujú i väčšie limitné ordinály – napríklad formula_13, formula_14 alebo formula_15.
Použitie.
Rozdelenie ordinálnych čísel na limitné a izolované sa často používa v dôkazoch transfinitnej indukcíe a v konštrukciách transfinitnej rekurzie, kde je prevedený zvláštny krok (z predchodcu na následníka) pre izolovaný ordinál a zvláštny krok (z množiny všetkých menších ordinálov na ich supremum) pre limitný ordinál.
Papierový model

Papierové modely, známe tiež pod názvom vystrihovačky, sú výbornou zábavou pre každého a sú celoživotným koníčkom. Počiatky vzniku papierových modelov môžeme počítať od roku 1744, kedy jeden štrasburský tlačiar z Francúzska vyrobil papierové archy s figúrkami vojakov francúzskej armády a predával ich na ulici. Podnetom k tomu bol záujem občanov o vojenský sprievod kráľa Ľudovíta XV. pri návšteve tohto mesta. V roku 1802 vychádza kniha pre architektov a staviteľov, ktorá znázorňuje ako kresliť a stavať pracovné modely z papiera. Tu sa objavujú „chlopne“, bez ktorých sa vystrihovačka ťažko dá zostaviť. V histórii sa nepoužívali nielen pre zábavu ale aj na skúmanie aerodynamiky lietadiel v 2. sv. vojne. V posledných storočiach, pred príchodom plastových modelov, to bol veľmi obľúbený koníček v Európe a v Spojených štátoch. S nástupom internetu a s rozšírením počítačov v posledných desaťročiach znamená, že zabudnutá zábava znovu „ožila“.
Slovenskí autori.
Profesionálne sa tvorbou papierovým modelov na Slovensku sa venuje niekoľko autorov. 
Ladislav Jakubčo.
viacero autorov. Jeden z najstarších autorov je Ladislav Jakubčo. Tvorí pod značkou BaJ - S, ktorá vznikla spojením začiatočných písmen priezvisk Badalec a Jakubčo. Písmeno S, znamená Slovensko, keďže Badalec je český autor. Ladislav Jakubčo patrí ku prvej generácii tvorcov papierových modelov, ktorý v Česku reprezentuje Richard Vyškovský. Jeho tvorbu nájdeme v časopisoch ABC, Zenit, Svetlo, Fifík. Ladislav Jakubčo dodnes a pravidelne publikuje v časopise Fifík. 
Marián Hlaváč.
Na odkaz Ladislava Jakubča nadviazal mladý Marián Hlaváč. Jeho dominantou je najmä architektúra. V začiatkoch uverejňovania vystrihovačiek v časopise Fifík bol ich hlavným autorom. Po roku 2008 spolupracuje s časopisom sporadicky a novej tvorbe sa venuje príležitostne.
Delenie papierových modelov podľa.
rozsah formátu spravidla podľa strán A4 
rozsah podľa počtu dielov 
Najlepšie modely pre začínajúcich modelárov sú tzv. miniboxy. Minibox je zaužívaný názov pre jednoduché modely v mierke , , a . Názov sa zaužíval s modelmi od Ing. arch. Milana Weinera od roku 1989 pôvodne ako ceny pre postihnuté deti v táborovej hre Rallye Paríž-Dakar o cenu Claye Regazzoniho. Išlo o jednoduché vystrihovačky pretekárskych kamiónov z jediného dielu. 
Každý modelár si môže nájsť takú vystrihovačku, ktorá mu presne vyhovuje. Dajú sa kúpiť v obchode, nájsť v časopise, na internete za poplatok alebo zadarmo na stiahnutie. Existuje ich mnoho. V súčasnosti najviac vystrihovačky lepia Európania a Japonci ako Američania. Dodnes sa predávajú časopisy s vystrihovačkami, najznámejší z nich je časopis ABC.
Rady.
Na lepenie sa používa disperzné lepidlo. Niektoré diely je dobré pred lepením ešte podlepiť. Hrany dielov sa zľahka ryhujú nožom podľa značiek, otvory vo vnútri dielov sa vyrezávajú ostrým nožom. Po vystrihnutí sa diely v naryhovaných hranách ohnú. Následne sa podľa číslovania zlepujú dokopy. Nakoniec sa ryhy podľa potreby zatierajú farbou a model sa pre trvácnosť lakuje.
Vytlačené vystrihovačky sa odporúča tlačiť na tvrdší papier. Nie je vhodné ich tlačiť na fotografický papier, pretože rýchlo pohlcuje vodu z lepidla.
Blackgang Chine

Blackgang Chine je zábavný park, ktorý bol bol založený v roku 1843 viktoriánskym podnikateľom Alexandrom Dabellom na Isle of Wight. Môže byť považovaný za najstarší existujúci tematický park na svete. Blackgang Chine je umiestnený na zničenom pobreží na mäkkom kriedovom útese blízko najjužnejšieho výbežku na Isle of Wight v Anglicku.
Sea Lion Park

Sea Lion Park(v preklade mroží park) bol 16 akrový (65000m2) zábavný park založený v roku 1895 na Coney Island Paulom Boytonom. Park sa stal prvým zábavným parkom v Severnej Amerike. V roku 1903 bol park obnovený ako Luna Park.
Paul Boyton cestoval okolo USA s vodným cirkusom a v roku 1894 založil zábavný park v Chicagu. Rozhodol sa kolonizovať Coney Island a zaplatil zem za Hotelom Elephant ako permanentnú oblasť pre jeho vodnú show uvádzajúcu 40 mrožov.
Koncentračný tábor Sachsenhausen

Koncentračný tábor Sachsenhausen bol nacistický koncentračný tábor založený 1936 severne od Berlína v miestnej časti Sachsenhausen v Oranienburgu. Kvôli jeho polohe blízko Berlína a blízko centrály Gestapa mal tento koncentračný tábor v systéme táborov výnimočnú úlohu. Tábor slúžil ako výcvikové miesto pre veliteľov a stráž do koncentračných táborov v celom nacistickom Nemecku. S koncentračným táborom Oranienburg existujúcim od 1933/34 neexistuje ani časová a ani priestorová zhoda.
Akcia Bernhard.
V zvlášť oddelených barakoch číslo 18 a 19 sachsenhausenského koncentračného tábora sa nachádzala dieľňa falšovateľov, v ktorej tajná služba fašistickej SS "Sicherheitsdienst (SD)" na rozkaz hlavného ríšskeho bezpečnostného úradu "Reichssicherheitshauptamt (RSHA)" pomocou 144 židovských väzňov, s patričným odborným vzdelaním, previedla doteraz najväčšiu známu falšovateľskú akciu v dejinách. Adolf Burger je jedným z mála žijúcich svedkov tejto akcie.
Kolotoč

Kolotoč je druh zábavnej jazdy pozostávajúcej z rotujúcej platformy so sedadlami pre cestujúcich. Sedadlá sú tradične vo forme drevených koní, alebo iných zvierat, ktoré sa často mechanicky posúvajú hore a dole v sprievode cirkusovej hudby. Pre takýto druh atrakcie poznáme viac názvov: kolotoč, lietajúce kone, galloper. Býva súčasťou zábavných parkov.
Zámok Bečov nad Teplou

Zámok Bečov nad Teplou sa nachádza v meste Bečov nad Teplou v Karlovarskom kraji.
História.
Zámok bol vybudovaný v rokoch 1750 – 1753 v tesnej blízkosti stredovekého hradu v mieste bývaleho predhradia. Pre vybudovanie zámku bolo využité ranobarokové opevnenie, ktoré navrhol Jan Lacron v období tridsaťročnej vojny a z ktorého bola realizované len malá časť v podobe delostreleckej bašty.
Dvojposchodový zámok, nazývaný v dobových prameňoch Nový alebo Dolný, nechal vybudovať v polovici 18. storočia vtedajší majiteľ bečovského panstva Dominik Ondřej Kounic. Architekt barokovej budovy využil zmieňovanú baštu ako subštrukciu pre rozmernú polygonálnú vežicu a zachoval i renesančný portál predhradia z doby okolo roku 1540, ktorý využil ako vstupný portál zámku. Prístup do neho bol realizovaný murovaným mostom neseným ôsmimi hranolovými piliermi. Na moste sú umiestnené kamenné sochy svätcov Jana Nepomuckého a jezuitského Jana de Gotto z roku 1753.
Reprezentačné sály a kaplnka zámku sú situované v polygonálnej vežici, ostatná časť budovy slúžila obytným účelom. V roku 1861 bola prestavana zámocká kaplnka, v rokoch 1861 – 1875 boli upravené ostatné interiéry zámku za účasti architektov Josefa Zítka a Josefa Mockera.
Priľahlá zámecká terasovitá zahrada pochádza až z druhej polovice 19. storočia. Pod terasami sa nacháda rozsiahla pivnica bývalého pivovaru z 18. storočia.
Expozícia.
V roku 1996 bola v novo opravenom zámku otvorená expozícia gotického umenia západných Čiech. Od roku 2002 je súčasťou expozície reštaurovaný románsky relikviár svätého Maura, najvýznamnejšia románska klenotnícka pamiatka v Čechách.
Amiens

Amiens je mesto na severe Francúzska v departemente Somme a regióne Hauts-de-France. Má asi 135 000 obyvateľov. 
Poloha.
Mesto má rozlohu a leží približne severne od Paríža na rieke Somme. Najvyšší bod je položený a najnižší bod 
Dejiny.
Mesto bolo obývané už pred príchodom Rimanov galským kmeňom Albianov. Rimania tu vybudovali mesto "Samarobriva" (z galčiny – most cez rieku Somme).
Pri svojich bojoch v Galii tu strávil zimu na prelome rokov 54 a 53 pred Kr. Gaius Iulius Caesar. V dobe okolo začiatku letopočtu to bolo jedno z najdôležitejších rímskych miest v Galii.
V roku 287 tu bolo vytvorené biskupstvo. Práve v tomto meste sa svätý Martin podelil s chudákom o polovicu svojho odevu (338). V stredoveku bol Amiens svetoznámy pre svoje textílie.
25. marca 1802 bol na radnici v Amiens uzavretý mier medzi Anglickom a Francúzskom. Za prvej i druhej svetovej vojny bolo mesto z veľkej časti zničené.
V meste žil a zomrel známy spisovateľ Jules Verne.
Obyvateľstvo.
Počet obyvateľov obce je ().
Nasledujúci graf zobrazuje vývoj počtu obyvateľov v obci.
Ça Ira

Ça Ira s podtitulom There Is Hope („"Máme nádej"“) je opera s troma dejstvami, ktorú skomponoval bývalý člen skupiny Pink Floyd, britský hudobník Roger Waters. Album s hudbou z tejto opery vyšiel v septembri 2005. 
Pôvodné, francúzske libreto napísal spolu so svojou manželkou Nadine Étienne Roda-Gil. Libreto bolo neskôr preložené do angličtiny. Témou opery "Ça Ira" sú udalosti a idey Veľkej francúzskej revolúcie.
História.
Začiatky tvorby opery "Ça Ira" sú datované do roku 1987, kedy Étienne Roda-Gil ukázal Watersovi svoje francúzske libreto. Prvotná verzia opery bola dokončená a nahratá koncom roku 1988. Vtedajší francúzsky prezident François Mitterrand operu potom ako ju počul, chcel uviesť v júli 1989 pri oslavách 200. výročia revolúcie. Proti tomuto zámeru namietali operní režiséri. Mali výhrady voči tomu, že Waters je Angličan a predstaviteľ hudobnej scény populárnej hudby. Projekt bol odložený a Roger Waters sa k nemu vrátil až v roku 1995. Neskôr preložil pôvodné libreto do angličtiny. Štúdiová verzia nahrávky opery bola vydaná na CD nosiči v roku 2005. Sólové party na album naspievali Bryn Terfel, Huang Ying a Paul Groves. 
Krátky úryvok z opery bol hraný 1. mája 2004 vo Vallette pri príležitosti vstupu Malty do EU. V novemri 2005 boli v Ríme dva koncertné predstavenia opery "Ça Ira". Hraná premiéra opery sa konala 25. augusta 2006 v Poznani. Účinkovalo na nej viac ako 500 hercov, tanečníkov a spevákov. Cena produkcie sa vyšplhala na úroveň 2 miliónov €. Počas nasledujúcich rokov sa konalo niekoľko ďalších vystúpení v Kyjeve, Poznani a Manause.
Ohlasy kritiky na operu "Ça Ira" sú vcelku pozitívne. Kompozícia je považovaná za dobrú, miestami je hodnotená ako "brilantná" (oslobodenie otrokov, poprava Márie Antoinetty). Kritizovaná je jej vysoká náročnosť na realizáciu a, vzhľadom na osobnosť autora, až prílišná konvečnosť. 
Album dosiahol prvú priečku v rebríčkoch "Billboard's Top Classical Chart" a "Sony's Classical Chart" v USA aj Spojenom kráľovstve. Obľúbený sa stal aj v Poľsku ako aj ďalších európskych štátoch. V Poľsku album "Ça Ira" získal platinu za predaj viac ako 10 000 nosičov.
Webový audit

Webový audit je spôsob komplexných testov webových stránok na internete. Jeho cieľom je analyzovať existujúcu web stránku a z vyplývajúcich výsledkov navrhnúť vylepšenie štruktúry a vzhľadu webových prezentácií.
Pri webovom audite sa prihliada na analýzu a identifikáciu návštevníkov, či spôsobu odovzdávania informácií majiteľom webovej lokality. Audit podáva vstupné informácie pre vylepšenie použiteľnosti web stránky. Testami sú zisťované odkazujúce stránky, štatistiky preklikávaných odkazov a analýzy kľúčových slov prezentácie. Výsledkom webového auditu by mala byť identifikácia potrebných krokov pre SEO optimalizáciu a údaje pre výber vhodných cieľových adries platenej reklamy (PPC).
Mikroformát

Mikroformát (anglicky microformat, skratka μF) je spôsob, ako do webových stránok ukladať strojovo čitateľné informácie pomocou súčasného HTML alebo XHTML.
Mikroformáty ustanovujú, akým spôsobom vkladať do webových stránok metainformácie, ako sú napríklad elektronická vizitka (formát hCard), adresa (formát adr), udalosť (formát hCalendar), geografická pozícia (formát geo) a mnoho ďalších tak, aby boli zrozumiteľné nielen pre človeka, ale aj pre počítače. Samotný formát sa nijako nedotýka štruktúry webovej stránky, ale len zápisu konkrétnej informácie.
Mikroformáty zatiaľ internetové prehliadače natívne nepodporujú, zostávajú tak pre užívateľov skryté. Podpora mikroformátov sa očakáva s ďalšou generáciou majoritných prehliadačov. Objaví sa pravdepodobne vo Firefox 3.1 a špekuľuje sa o podpore mikroformátov aj v Internet Explorer 8.
Operator pre Firefox.
Do Firefoxu si možno doinštalovať interpretáciu mikroformátov pomocou rozšírenia Operator. Obsahuje elektronické vizitky, adresu a geografickú pozíciu)
Davisov pohár 2009 (Ázijsko-oceánska zóna)

Ázijsko-Oceánska zóna Davisovho pohára je jedna z troch podoblastí, ktoré sú podsúťažami Davisovho pohára.
Skupina I.
Zúčastnené tímy
Skupina II.
Zúčastnené tímy
Skupina III.
Zúčastnené tímy
Formát.
Osem tímov, rozdelených do dvoch skupín po štyroch, bude bojovať o dve postupové miesta, z ktorých sa dostanú do Final Four (Finálovej štvorky).
Ostatné tímy budú bojovať v skupine o udržanie sa. Posledné dva tímy zostupujú do Skupiny IV.
Play-off.
Postupujúci.
Z III. Skupiny postupujú Oceánia a Srí Lanka. 
Z III. Skupiny klesajú Tadžikistan a Singapur.
Skupina IV.
Zúčastnené tímy
Formát.
Dvanásť tímov, rozdelených do dvoch skupín, bude bojovať o jedno postupové miesto v každej skupine. Víťazi postupujú do Skupiny III.
Jazda

Jazda alebo jazdenie môže byť:
Jazda môže byť aj kavaléria
Stephenie Meyerová

Stephenie Meyerová (rodená Morganová, * 24. december 1973, Hartford, Connecticut, USA) je americká spisovateľka, známa svojou romantickou ságou "Súmrak" o upíroch, ktorá je určená predovšetkým mladým čitateľom. Po celom svete bolo predaných viac ako 40 miliónov kópií románov z tejto ságy, preložených do 37 rozličných jazykov sveta. Filmová adaptácia "Súmraku" vyšla v USA 21. novembra 2008, na Slovensku 15. januára 2009. Meyerová je takisto autorkou sci-fi románu pre dospelých Hostiteľ.
Meyerová bola najpredávanejšou autorkou roku 2008, s predanými viac ako 22 miliónmi knihami a "Súmrak" najpredávanejšou knihou roka.
Osobný život.
Narodila sa v Hartforde, v štáte Connecticut Stephen a Candy Morganovým. Vyrástla vo Phoenixe (Arizona) s piatimi súrodencami: Sethom, Emily, Jacobom, Paulom a Heidi. Vyštudovala strednú školu Chaparral High School v Scottsdale a vysokú školu Brigham Young University v Provo, Utah, kde získala bakalára slobodných umení v angličtine v roku 1995. Meyerová, členka cirkvi Ježiša Krista Svätých neskorších dní, stretla svojho manžela Christiana, prezývaného „Pancho“, keď vyrastala v Arizone a vydala sa zaňho v roku 1994. Majú spolu troch synov: Gabea, Setha a Eliho. 
Publikácie.
Niečo o písaní Twilightu.
Twilight ságu začala písať 2. júna 2003. Dovtedy nenapísala nič, odhliadnuc od pár kapitol nikdy nedokončených príbehov. V tento osudný deň ju inšpiroval jej sen, v ktorom sledovala intenzívny rozhovor mladej, obyčajne vyzerajúcej ženy a krásneho, v slnečnom svetle sa trblietajúceho upíra. Boli spolu na nádhernej lúke a hovorili o svojej láske a o komplikovanosti ich situácie, keďže krv mladej ženy pôsobila na upíra neodolateľne a len s problémami dokázal zabrániť tomu, aby ju zabil.
Stephenie v to ráno nechcela stratiť spomienku na tento sen a tak sa rozhodla podrobne ho zapísať. Časom dopísala k scéne z lúky celý príbeh a Stephenina staršia sestra Emily jej po prečítaní navrhla, aby sa pokúsila knihu vydať. To samozrejme nebolo jednoduché a predtým ako sa jej podarilo nájsť ochotného vydavateľa, bola odmietnutá asi v ôsmich rôznych vydavateľstvách. Odvtedy sa Twilight rozrástol na celú ságu pozostávajúcu zo štyroch kníh, bol vydaný v približne štyridsiatich krajinách sveta a príbeh o láske Belly a Edwarda sa objavil aj na plátnach a priniesol vo svete neuveriteľný úspech.
Mick Jones

Mick Jones, vlastným menom Michael Geoffrey Jones (* 26. jún 1955, Londýn, Spojené kráľovstvo) je britský gitarista a spevák, spoluzakladateľ punkovej skupiny The Clash (z ktorej bol vyhodený v roku 1983). Pôsobil aj v skupine Big Audio Dynamite, ktorá sa neskôr zmenila, kvôli zmenách v zostave na Big Audio Dynamite II a potom na Big Audio. 
Spolu so Strummerom tvorili autorskú dvojicu na väčšine piesní The Clash. Jeho najznámejšia kompozícia je skladba „Should I Stay Or Should I Go?“, ktorá sa stala jedným z najväčších hitov kapely.
When the Wind Blows

When the Wind Blows je soundtrack k rovnomennému animovanému filmu režiséra Jimmyho Murakamiho. Album bol vydaný na jeseň roku 1986.
Nahrávky skladieb na soundtracku filmu "When the Wind Blows" pochádzajú od viacerých hudobných umelcov. Na prvej strane pôvodnej vinylovej LP platne sa nachádzalo päť skladieb viacerých umelcov: Davida Bowieho, Hugh Cornwella, Genesis, Squeeze a Paula Hardcastla. Druhá časť albumu obsahuje desať skladieb od bývalého basgitaristu skupiny Pink Floyd, Rogera Watersa. Waters tieto piesne nahral spolu so svojou sprievodnou kapelou The Bleeding Heart Band.
Dej filmu "When the Wind Blows" je o výbuchu sovietskej jadrovej bomby v Spojenom kráľovstve z pohľadu dôchodcovského páru Jima a Hildy Bloggovcov.
Zoznam skladieb.
David Bowie
Hugh Cornwell
Genesis
Squeeze
Paul Hardcastle
Roger Waters &amp; The Bleeding Heart Band
Harz (pohorie)

Harz je pohorie v severovýchodnom Nemecku. Najvyšším vrchom je Brocken (). Pohorie leží na hraniciach troch spolkových krajín - Dolného Saska, Saska-Anhaltska a Durínska. Harz meria na dĺžku 95 v smere juhovýchod-severozápad, na šírku a má rozlohu približne . V mestách a obciach tohto pohoria žije asi 600 tisíc obyvateľov.
Poloha.
Pohorie Harz má dĺžku asi . Na severozápade sa začína pri meste Seesen a končí na východe pri meste Eisleben. Má šírku asi . Zaberá plochu asi . Člení sa na Horný Harz (Oberharz) na severozápade, s maximálnou výškou do , na rozdiel od masív Brocken s výškou nad . Nízky Harz (Unterharz) na východe dosahuje nadmorské výšky do . Táto pahorkatina je pomerne vhodné územie pre poľnohospodárstvo.
Podnebie.
V porovnaní s okolitými oblasťami sa pohorie vyznačuje nižšími teplotami a vyššími úhrnmi zrážok. Pre Harz sú typické vyrovnané množstvá zrážok počas celého roka. Na náveterných západných svahoch, ktoré sú vystavené vetrom z Atlantiku dosahujú ročné úhrny zrážok hodnoty do (Západný Harz, Horný Harz a Vysoký Harz); naopak, na záveternej strane ročne dopadne iba okolo zrážok (Východný Harz, Nízky Harz, Východoharzské predhorie).
Geológia.
Harz vznikol počas prvohôr v tzv. hercýnskom (variskom) vrásnení, ktoré je pomenované podľa tohto pohoria. Presnejšie patria k jeho rhenohercýnskej zóne. Tvoria ho hlavne sedimenty devónskeho pasívneho okraja (pieskovce a ílovce) s významným bimodálnym vulkanizmom a vápencami. Na ne sú nasunuté rhenohercýnske flyšové príkrovy tvorené devónskymi oceánskymi bazaltmi, hlbokovodnými bridlicami a rohovcami. Na juhu vystupujú slabo premenené sedimenty fylitovej zóny. Celá zóna je prestúpená niekoľkými granitovými intrúziami.
Gaël Clichy

Gaël Clichy ("vyslovuje sa" Klišé) (* 26. júl 1985, Toulouse, Francúzsko) je francúzsky futbalový obranca, ktorý pôsobí klube Arsenal FC a reprezentuje Francúzsko.
Detstvo.
Clichy vyrastal vo svojom rodnom meste Toulouse. V detstve pri preliezaní cez kovový plot sa mu na ňom zachytil prsteň, ktorý nosil a odtrhol mu prst. Počas následnej sedemhodinovej operácie mu prestalo biť srdce, našťastie po 15-tich sekundách opäť naskočilo. Doktori to opísali ako zázrak, že Clichy prežil. Gaël sa však zotavil z tejto nepríjemnej skúsenosti aj vďaka svojej matke, ktorá dlhé roky pôsobila ako zdravotná sestra. 
Arsenal.
Clichy prestúpil na Highbury v auguste 2003 z AS Cannes za 250 000 libier £. V nasledujúcich troch sezónach však bol iba náhradníkom anglického reprezentanta Ashleyho Cola. V majstrovskej sezóne 2003/04 odohral 12 zápasov, čo mu stačilo na udelenie víťaznej medaily ako najmladšiemu hráčovi Arsenalu (18 rokov).
Po Coleovej zlomenine nohy v októbri 2005 sa očákavalo, že Clichy dostane šancu byť stabilnou súčasťou základnej zostavy The Gunners, navyše keď sa spomínal Coleov prestup do Španielska. Avšak Clichyho ironicky vyradilo z hry rovnaké zranenie ako Colea, čo malo za následok krízu na ľavej strane obrany Arsenalu. 
Gaël sa naplno vrátil 25. apríla 2006 v semifinálovom zápase Ligy Majstrov proti Villarrealu (0-0), keď striedal zraneného Mathieua Flaminiho. V závere tohto zápasu v hlavičkovom súboji Gaël fauloval v pokutovom území, čo znamenalo penaltu pre domáci Villarreal. Brankár Lehmann však odčinil Clichyho chybu a Riquelmeho penaltu vychytal. Potom však prišlo znovuobnovenie jeho zranenia, pre ktoré musel vynechať záver sezóny a taktiež aj finále Ligy Majstrov.
Po prestupe Ashleyho Colea do Chelsea v auguste 2006, sa Clichy stal Wengerovou prvou voľbou na ľavú stranu obrany. V predchádzajúcich troch rokoch ako náhradník odohral 57 zápasov (34 v Premiership), v sezóne 2006/07 ako súčasť základnej zostavy už 40 zápasov, z toho 27 v lige. V sezóne 2007/08 bol vybraný do Tímu roka v Premier League volenom Asociáciou Profesionálnych Futbalistou (PFA) ako najlepší ľavý obranca. Rovnako bol v 55-člennej nominácii na Hráča roka podľa FIFPro pre sezónu 2007/08. Svoj premiérový gól za Arsenal strelil 1. novembra 2008 v zápase proti Stoke City (1-2).
20. júna 2008 podpísal s klubom nový dlhoročný kontrakt. 
Francúzsko.
Clichy debutoval v seniorskom drese Francúzska 10. septembra 2008 v zápase proti Srbsku (2-1) v kvalifikácii na Majstrovstvá sveta vo futbale 2010. Ešte predtým odohral dva zápasy za "B" tím a 10 zápasov za francúzsku "dvadsaťjednotku".
Nebol nominovaný trénerom Domenechom na Majstrovstvá Európy vo futbale 2008 v Rakúsku a Švajčiarsku.
Jozef Antalovič

Jozef Antalovič (* 29. máj 1975, Nitra) je bývalý slovenský futbalista, ktorý naposledy hral za klub 3. ligy KFC Komárno. Jozef Antalovič hral aj za FC Nitra, Slovan Bratislava a FK Jablonec 97.
Miroslav Baček

Miroslav Baček (* 22. september 1970, Veľký Krtíš) je bývalý slovenský futbalista, ktorý pôsobil na poste záložníka. Celú svoju profesionálnu kariéru odohral v Česku.
Nindžucu

Nindžucu () alebo ninpó () je bojové umenie, stratégia a taktika špionáže, sabotáže a iných druhov skrytého vedenia boja vo feudálnom Japonsku. 
Bojovník používajúci systém nindžucu sa nazýval "šinobi-no-mono" (忍の者), skrátene "šinobi" (忍 (V preklade: tieňový bojovníci). Po Druhej svetovej vojne sa rozšírilo pomenovanie "nindža", ktoré vzniklo alternatívnym čítaním znakov 忍者. Ženy bojovníčky sa nazývajú "kunoiči" (くノ一).
Majstrovstvá sveta v severskom lyžovaní 2009 – Preteky na 10 km klasicky žien s intervalovým štartom

Preteky na 10 kilometrov klasicky žien s intervalovým štartom na Majstrovstvách sveta v severskom lyžovaní 2009 bola jedna z 6 ženských disciplín na Majstrovstvách sveta v severskom lyžovaní 2009 v Liberci. Súťažilo sa 19. februára 2009. Víťazkou sa stala Fínka Aino Kaisa Saarinenová.
Underworld (skupina)

Underworld je anglická elektronická skupina, ktorej členmi sú Karl Hyde a Rick Smith. Skupinu založili v roku 1980. Známa je predovšetkým vďaka hitu „Born Slippy .NUXX“, ktorý sa objavil vo filme "Trainspotting". Pôvodne bola skladba vydaná iba ako B-strana singla a nebola súčasťou ich štvrtého štúdiového albumu "Second Toughest in the Infants". Skladba „Born Slippy .NUXX“ je jednou z najznámejších skladieb skupiny Underworld a je považovaná za jednu z najlepších skladieb desaťročia. Celkovo sa predalo viac ako milión kópií a objavil sa v niekoľkých kompiláciách, mashupoch a remixoch.
História.
Hyde a Smith začínali začiatkom 80. rokov v projekte The Screen Gemz, ovplyvnený tvorbou skupiny Kraftwerk a reggae. V roku 1983 založili novú skupinu Freur, ktorú v roku 1986 premenovali na Underworld. Ako Underworld vydali dva synthpopové albumy "Underneath the Radar" a "Change the Weather", ktoré nezaznamenali veľký úspech. Toto obdobie je označované ako "Underworld Mk1". Zlom v ich tvorbe nastal po prijatí mladého techno DJa Darrena Emersona. V tvorbe skupiny začínajú prevladať tanečné rytmy a zvuk ich nahrávok smeruje hlavne do klubov a na tanečné párty. Toto obdobie je označované ako "Underworld Mk2". Po troch úspešných albumoch Emerson skupinu opúšťa, aby sa mohol viac venovať kariére DJa a svojmu vydavateťstvu Underwater Records. Underworld pokračujú ďalej vo dvojici, ku ktorej sa počas koncertov pripája DJ Darren Price. Dňa 7. júna 2010, Underworld ohnlásili detaily svojho ôsmeho štúdiového albumu, "Barking", ktorý bol vydaný dňa 13. septembra 2010 v Spojenom kráľovstve. Album obsahuje spolupráce s nemeckým trance producentom Paulom van Dykom and britskými house interpretmi Markom Knightom a D. Ramirezom.
Underworld sa stali známi hlavne svojími živými vystúpeniami, ktoré sú pokladané za to najlepšie 
v rámci elektronickej hudby.
Zámok Bruntál

Zámok Bruntál, nachádzajúci sa v centre okresného mesta Bruntál, je jednou z najvýznamnejších pamiatok regiónu. 
Okolo zámku netradičnej dispozície v tvare kruhovej výseče s trojuholníkovým nádvorím s arkádami sa rozkladá zámocký park. Na zámku sa zachovalo cenné vybavenie pôvodných interiérov s bohatou obrazovou zbierkou, zbrojnicou a knižnicou. Dnes je sídlom regionálneho múzea, sú tu múzejné expozície a výstavné siene a konajú sa tu kultúrne a spoločenské akcie.
História.
Pôvodný mestský hrad z konca 15. storočia bol prestavaný v 2. polovici 16. storočia v štýle severskej renesancie pánmi z Vrbna. Po bitke na Bielej hore zámok získal Rád nemeckých rytierov a prestaval ho v rokoch 1766 — 1769 v barokovom štýle. Vznikol tak objekt ojedinele spojujúci renesančný a barokový sloh v jednom celku. Zámok bol upravovaný ešte v polovici 19. a začiatkom 20. storočia.
Zámok Březnice

Zámok Březnice je zámok v meste Březnice v okrese Příbram.
Zámok vznikol ako gotická pevnosť v 13. storočí za vlády kráľa Václava I.. Začiatky sú spájané s rodom Buzici, z tohto obdobia sa zachovala len časť opevnenia. V 15. storočí hrad prestaval Petr Zmrzlík zo Svojšína, krátko potom bol hrad dobytý katolíckymi vojskami a určitý čas bol neobývaný. V roku 1506 hrad získali Malovcovci z Chýnova, ktorí ho vlastnili do konfiškácie v roku 1548, kedy hrad získal Jiřík z Lokšan, ktorý pokračoval v nimi začatej obnove.
V 16. storočí bol prestavaný do súčasnej renesančnej podoby, opevnenie je neskorogotické. Od roku 1872 do znárodnenia v roku 1945 bol zámok majetkom Pálffyovcov, dnes je spravovaný Národným pamiatkovým ústavom ČR. Je obklopený voľne prístupnou zámockou záhradou. V zámku a okolí sa konajú svadby a ďalšie kultúrne akcie.
Atlantic College

Atlantic College je najstaršia zo škôl medzinárodnej siete United World Colleges.
Zámok Abbadie

Zámok Abbadie je francúzsky zámok ležiaci na baskickom pobreží v Hendaye, v departemente Pyrénées-Atlantiques, región Akvitánsko. Bol postavený podľa plánov architekta Viollet-le-Duca v neogotickom štýle v rokoch 1860 až 1870.
Džiu-džicu (rozlišovacia stránka)

Džiu-džicu alebo džú džucu (staršie alebo nespisovne "jiu-jitsu"):
Japonská červená armáda

Japonská červená armáda (jap. "Nihon Sekigun", skrat. JRA z angl. "Japanese Red Army") bola japonská ultraľavicová militantná skupina založená Fusako Šigenobuovou v roku 1971 po rozštiepení pôvodnej japonskej "Frakcie červenej armády" (známej aj ako "Japonská komunistická liga"). Zatiaľ čo prvá skupina, ktorá vznikla týmto rozdelením, Spojená červená armáda ("Rengo Sekigun"), sa zaoberala aktivitami v domovskom Japonsku, "Japonská červená armáda" bola aktívna hlavne v zahraničí. Obzvlášť na Blízkom východe, kde si v Libanone jej členovia utvorili svoj hlavný štáb a udržovali úzke vzťahy s Ľudovým frontom pre oslobodenie Palestíny (PFLP). 
Skupina mala podľa jej vlastných slov okolo 40 členov, medzi najznámejších patrila spomínaná Fusako Šigenobuová, Haruo Wako, Yu Kikumura či Kozo Okamoto. "JRA" si za cieľ kládla predovšetkým zvrhnutie japonskej vlády a monarchie a spolu s ostatnými zahraničnými odbojovými skupinami spustenie svetovej revolúcie.
Prvou a najznámejšou akciou skupiny v zahraničí sa stal tzv. Masaker na letisku Lod v Izraeli, kde 30. mája 1972 traja jej členovia zabili paľbou z automatických zbraní 24 ľudí. Hoci to podľa vlastných slov síce urobili na podporu "Ľudového frontu pre oslobodenie Palestíny", neurobili to však na jeho objednávku, ako sa často uvádza, ale z vlastnej iniciatívy. Užšia spolupráca s "PFLP" sa začala až po tomto útoku. Medzi ďalšie akcie "JRA" patrí niekoľko únosov lietadiel, viacero prepadnutí budov ambasád a komerčných spoločností, často spojené so zadržiavaním rukojemníkov, či bombové útoky. V ich poslednom útoku zo 14. apríla 1988 nechali vybuchnúť bombu v americkom dôstojníckom rekreačnom klube v talianskom Neapole, pričom zabili 5 ľudí.
Neskôr bolo viacero členov "JRA" vačšinou náhodne pozatýkaných v rôznych častiach sveta (napr. v Rumunsku, Peru, Thajsku či USA), niektorí sa ale stále ukrývajú pravdepodobne na Blízkom východe či v Severnej Kórei. V novembri 2000 bola v Osake zadržaná aj Šigenobuová, ktorá v apríli 2001 z väzenia vydala prehlásenie, v ktorom deklarovala rozpustenie "Japonskej červenej armády". Krátko na to ju vláda USA vyčiarkla so zoznamu existujúcich teroristických skupín.
Jozef Holánik-Bakeľ

Jozef Holánik-Bakeľ (* 3. júl 1863, Dlhé Pole, Rakúske cisárstvo – † 7. august 1942, Dlhé Pole) bol slovenský drotár.
V roku 1907 si nechal v Poľsku patentovať náročnú pletaciu techniku.
Finta (album)

Finta je šiesty štúdiový album, ktorý so skupinou Indigo nahral Peter Nagy. Album v roku 1990 vydalo hudobné vydavateľstvo Opus.
Revolver &amp; muzika

Revolver &amp; muzika je ôsmy štúdiový album, ktorý so skupinou Indigo nahral Peter Nagy. Album vydalo hudobné vydavateľstvo Tommü records v roku 1993.
Zoznam skladieb.
Autorom hudby a textov je Peter Nagy (pokiaľ nie je uvedené inak).
20 roků – 20 hitů

20 roků – 20 hitů je výberový album, ktorý so skupinou Indigo nahral Peter Nagy. Album bol vydaný v roku 2004 pri príležitosti 20. výročia od doby kedy sa stala jeho pieseň „Profesor Indigo“ česko-slovenským hitom. Na albume sa nachádza 20 najväčších hitov Petra Nagyho a jedna nová 21. skladba s názvom „Aj tak je to fajn“, ktorú nahral v roku 2004.
008

008 je deviaty štúdiový album Petra Nagya. Album bol vydaný v roku 1996.
Jamaica Rum

Jamaica Rum je siedmy album, ktorý so skupinou Indigo nahral Peter Nagy. Album bol vydaný v roku 1991.
Zoznam skladieb.
Autorom hudby a textov je Peter Nagy.
Nové svetlo

Nové svetlo je jedenásty album, ktorý so skupinou Indigo nahral Peter Nagy. Album bol vydaný v roku 2002.
Zoznam skladieb.
Hudba a texty: Peter Nagy
Gold (Peter Nagy)

Gold je album, ktorý so skupinou Indigo nahral Peter Nagy. Album bol vydaný v roku 2006.
99 watt

99 watt je desiaty štúdiový album Petra Nagya. Album bol vydaný v roku 1998.
Matúš Kozáčik

Matúš Kozáčik (* 27. december 1983, Dolný Kubín) je bývalý slovenský futbalista. Medzi jeho futbalové vzory patril dánsky brankár Peter Schmeichel.
V Plzni predvádzal kvalitné výkony, legendárny československý brankár Ivo Viktor o ňom vyhlásil:"„Nevidím u neho žiadnu slabinu.“" 
V máji 2014 získal v ankete Klubu sportovních novinářů ocenenie najlepší brankár Gambrinus ligy 2013/14.
Klubová kariéra.
V desiatich rokoch začal chytať v rodnom meste, v klube MFK Dolný Kubín. Ako mladší dorastenec prišiel do Košíc, do vtedajšieho 1. FC. V devätnástich rokoch prestúpil do pražskej Slavie, kde sa stal v januári 2005 po odchode Radka Černého brankárskou jednotkou. V roku 2007 po päťročnom pôsobení v Slavii prestúpil do konkurenčnej Sparty, kde hral do leta 2010. Zo Sparty prestúpil do cyperského klubu Anorthosis Famagusta FC.
Pred sezónou 2012/2013 prestúpil do Plzne, kde podpísal trojročný kontrakt. V ročníku odchytal 27 ligových stretnutí a podával stabilné výkony a s klubom vyhral ligu.
7. februára 2014 podpísal s Viktorkou nový kontrakt do 30. 6. 2017. S klubom skončil na konci sezóny na 2. mieste v lige i českom pohári, v oboch prípadoch za Spartou Praha.
Klubové štatistiky.
Aktuálne k 6. júnu 2014
Reprezentačná kariéra.
V A-mužstve Slovenska debutoval 10. decembra 2006 v Abú Zabí v priateľskom stretnutí proti domácej reprezentácii Spojených arabských emirátov. Odchytal prvý polčas, zápas skončil víťazstvom Slovenska 2:1. 
V marci 2013 figuroval v širšej nominácii slovenského národného tímu pre kvalifikačný zápas s Litvou (22. marca) a priateľské stretnutie so Švédskom (26. marca, oba zápasy sa hrali v Žiline na štadióne Pod Dubňom). Ani na jeden zápas však nenastúpil. Príležitosť dostal až od trénera Jána Kozáka 15. októbra 2013 v zápase proti Lotyšsku (remíza 2:2). 15. novembra 2013 vychytal čisté konto v priateľskom stretnutí proti domácemu Poľsku, Slovensko zvíťazilo 2:0.
9. októbra 2014 vychytal víťazstvo 2:1 v kvalifikačnom zápase na EURO 2016 proti Španielsku keď chytil niekoľko čistých šancí a Slovensko po úvodnej výhre nad Ukrajinou potvrdilo výborný vstup do kvalifikácie. O 3 dni neskôr 12. októbra proti domácemu Bielorusku pomohol k výhre 3:1, v nastavenom čase navyše založil priamočiaru akciu vedúcu k tretiemu gólu. Jeho dlhý výkop predĺžil Adam Nemec na nabiehajúceho Stanislava Šestáka, ktorý bez problémov strelil gól. Slovensko tak získalo z troch úvodných zápasov plný počet deviatich bodov.
Glykemický index

Glykemický index je bezrozmerné číslo, ktoré vyjadruje postavenie potraviny na stupnici od 0 do 100 podľa toho, ako rýchlo sa cukor v potravine vstrebáva a ako rýchlo ovplyvňuje hladinu glukózy v krvi.
Potraviny, ktoré majú vysoký glykemický index, obsahujú cukor, ktorý sa štiepi a vstrebáva rýchlo, výrazne zvyšuje hladinu glukózy a inzulínu v krvi a rýchlo vedie k pocitu hladu.
Nízky glykemický index majú potraviny, ktorých cukor má opačné vlastnosti.
Podľa glykemického indexu sa potraviny delia na potraviny:
Moravské zemské muzeum

Moravské zemské muzeum je druhé najväčšie (po Národním muzeu v Prahe) a druhé najstaršie (po Slezském zemském muzeu v Opave) múzeum v Česku.
Múzeum bolo založené v Brne dekrétem cisára Františka I. ako Františkovo museum dňa 29. júla v roku 1817. V súčasnej dobe sa v jeho zbierkach nachádza viac ako 6 miliónov predmetov
z rôznych prírodovedných a spoločensko-vedných odborov (antropológia, archeológia praveká a stredoveká, botanika, teatrológia, entomológia, etnografia, geológia, genetika, história, mineralógia, muzikológia, paleontológia, zoológia).
Expozície múzea.
Múzeum má:
Parazitológ

Parazitológ - prírodovedec (lekár, veterinár, zoológ, entomológ, ekológ a pod.), ktorý sa amatérsky, alebo profesionálne venuje štúdiu parazitológie.
Epidemiológ

Epidemiológ - prírodovedec (zvyčajne lekár, ale i veterinár, prípadne zoológ, entomológ a pod.), ktorý sa amatérsky, alebo profesionálne venuje štúdiu epidemiológie.
NOVÁ DEMOKRACIA

NOVÁ DEMOKRACIA, skratka ND, bola slovenská mimoparlamentná politická strana, aktívna najmä v Trnavskom kraji. Neoficiálne tiež používala názov "Nová demokracia – sila regiónov". Vznikla okolo nezávislého poslanca a predsedu Trnavského samosprávneho kraja Tibora Mikuša. Na Ministerstve vnútra SR bola zaregistrovaná 12. januára 2009. Ustanovujúci snem sa uskutočnil 28. marca 2009. Strana zanikla v roku 2016.
História.
Stranu založil vtedajší predseda Trnavského samosprávneho kraja, nezávislý poslanec NR SR a bývalý člen ĽS-HZDS, Tibor Mikuš. Na jej založenie vyzbierali 14 tisíc podpisov.
Na ustanovujúcom sneme ND 28. marca 2009 v Devíne za účasti 143 delegátov bol za predsedu zvolený Tibor Mikuš. Mikuš pri tej príležitosti predstavil ako devízu strany jej zameranie na občana v slovenských regiónoch cez odborníkov. Medzi ďalších predstaviteľov strany patrili primátor Holíča a podpredseda TTSK Zdenko Čambal či bývalý minister hospodárstva Milan Cagala a poslanec za ĽS-HZDS Jozef Tarčák. Významná časť členov strany pochádzala z Trnavy a okolia, resp. z kruhov karatistov, ku ktorým mal Mikuš blízko. V jej regionalizme teda prevažoval najmä Trnavský región. V prezidentských voľbách v roku 2009 strana podporila Ivana Gašparoviča. 
Strana vyhlásila, že má záujem kandidovať do volieb na všetkých úrovniach, teda do komunálnych, regionálnych, parlamentných, ako aj do Európskeho parlamentu. 
Do parlamentných volieb v roku 2010 sa rozhodla strana kandidovať sama po tom, čo zlyhali rokovania o možnej spolupráci s Hnutím za demokraciu a AZEN - Aliancia za Európu národov, teda stranami, ktoré tiež tvorili odídenci z ĽS-HZDS.
Vo voľbách do VÚC v roku 2013 za ND kandidovalo 12 kandidátov na poslancov v Banskobystrickom, Trenčianskom a Trnavskom kraji, žiaden z nich nebol zvolený. 
Ideológia.
Strana sa orientovala do stredu politického spektra, Mikuš odmietal zaškatuľovanie do pravice či ľavice. Medzi priority strany patril občan a všetko, čo ho zaujíma a čo súvisí s kvalitou jeho života. ND chcela dosiahnuť široké spektrum cieľov – pomoc štátu rodinám, starostlivosť o mladú generáciu, kvalitné vzdelanie zdarma, podporu živnostníkov a malých firiem, znižovanie odvodového zaťaženia. Filozofia strany sa niesla v duchu Mikušovho osobného hesla "Úcta k tradíciám a zodpovednosť za budúcnosť".
ND bola zameraná na občana v slovenských regiónoch, na posilnenie malého a stredného podnikania, rozvoj cestovného ruchu a infraštruktúry, ako aj na všeobecné ľudské hodnoty, ktoré sú platné v novodobej spoločnosti, zároveň rozvíjajúca spolupatričnosť a vlastenectvo." Strana tvrdila, že je demokratická ľudová strana, ktorá stavia aj na kresťanských hodnotách. Piliere tvorili spolupatričnosť, solidarita a vlastenectvo. ND sa hlásila k spolupráci s európskymi ľudovými a demokratickými stranami.
United World College of South East Asia

United World College of South East Asia (UWCSEA) je nezisková medzinárodná škola v Singapure. Je najväčšou z medzinárodnej siete United World Colleges s dvomi kampusmi v Doveri a Ang Mo Kio otvorenom v roku 2008. Na rozdiel od mnohých iných UWC škôl ponúka UWCSEA programy nielen pre stredoškolákov, ale tiež žiakov od 4 rokov.
Brettonwoodská menová sústava

Brettonwoodská (menová) sústava alebo brettonwoodský (menový) systém (menej vhodne "bretton-woodská (menová) sústava, bretton-woodský (menový) systém") bola medzinárodná finančná a menová sústava po druhej svetovej vojne trvajúca do 70. rokov. Vznikla na základe tzv. brettonwoodských dohôd alebo dohôd z Bretton Woods, ktoré boli prijaté na Menovej a finančnej konferencii OSN konanej v júli 1944 v okrese Bretton Woods v New Hampshire, USA (tzv. brettonwoodská konferencia). 
Na základe brettonwoodských dohôd bol založený aj Medzinárodný menový fond. 
Brettonwoodská menová sústava stála na týchto princípoch:
1. pri súhlase väčšiny
2. pri súhlase členov, ktorých podiel na celkových vstupných vkladoch do MMF bol 10 % a viac (vtedy len USA a Veľká Británia). 
V roku 1971 došlo devalvácii dolára voči zlatu 1 trójska unca zlata = 38 dolárov, v roku 1973 1 trójska unca = 42,22 dolára. 
Trhová cena zlata začala mnohonásobne prevyšovať jeho úradnú cenu. Kríza menového systému vyvrcholila 15. augusta 1971, kedy americká vláda zrušila vymeniteľnosť dolára za zlato. Menové kurzy tak stratili zlatý základ a začali sa udržiavať na základe trhových pomerov. Padol tak základný pilier brettonwoodskej sústavy. 
Neúspech pri reforme brettonwoodskej sústavy viedli k založeniu novej medzinárodnej menovej sústavy zvanej Kingstonská menová sústava.
Harz

Harz môže byť: